Talous- ja sosiaalikomitean lausunto aiheista: - "Ehdotus neuvoston asetukseksi (EY) hedelmä- ja vihannesalan yhteisestä markkinajärjestelystä annetun asetuksen (EY) N:o 2200/96 muuttamisesta ja oikaisemisesta", ja - "Ehdotus neuvoston asetukseksi (EY) tiettyjen sitrushedelmien tuottajien tukijärjestelmästä annetun asetuksen (EY) N:o 2202/96 muuttamisesta"



Virallinen lehti nro C 116 , 28/04/1999 s. 0034



Talous- ja sosiaalikomitean lausunto aiheista: - "Ehdotus neuvoston asetukseksi (EY) hedelmä- ja vihannesalan yhteisestä markkinajärjestelystä annetun asetuksen (EY) N:o 2200/96 muuttamisesta ja oikaisemisesta", ja - "Ehdotus neuvoston asetukseksi (EY) tiettyjen sitrushedelmien tuottajien tukijärjestelmästä annetun asetuksen (EY) N:o 2202/96 muuttamisesta" (1999/C 116/08) Neuvosto päätti 18. joulukuuta 1998 Euroopan yhteisön perustamissopimuksen 43 ja 198 artiklan nojalla pyytää talous- ja sosiaalikomitean lausunnon edellä mainituista ehdotuksista. Asian valmistelusta vastannut "maatalous, maaseudun kehittäminen, ympäristö" jaosto antoi lausuntonsa 5. helmikuuta 1999. Esittelijä oli José Bento Gonçalves. Talous- ja sosiaalikomitea hyväksyi 24.-25. helmikuuta 1999 pitämässään 361. täysistunnossa (helmikuun 24. päivän kokouksessa) seuraavan lausunnon. Äänestyksessä annettiin 63 ääntä puolesta 5:n pidättyessä äänestämästä. 1. Johdanto 1.1. Mainituissa kahdessa asetusehdotuksessa pannaan pääpiirteissään täytäntöön22.-26. kesäkuuta 1998 pidetyn maatalousneuvoston kokouksen päätelmät. Ensiksi mainitussa asetusehdotuksessa hedelmien ja vihannesten yhteiseen markkinajärjestelyyn esitetään lisäksi saatujen kokemusten perusteella tekstiä koskevia tai teknisiä parannuksia. 2. Yleistä 2.1. Suoramyynti 2.1.1. Talous- ja sosiaalikomitea tuo julki epäilynsä ehdotettujen muutosten mahdollisista vaikutuksista tuottajajärjestöjen toimintaan ja kyseisille järjestöille koituvista taloudellisista seurauksista, kun niiden jäsenet pystyvät myymään tuotteitaan suoraan kuluttajille muualla kuin kotitilallaan. 2.1.2. Komissio ei ota ehdotuksessaan huomioon sitä, millä tavoin tuottajilta kuluttajille tapahtuvaa suoramyyntiä valvotaan. 2.2. Ilmaisjakelu 2.2.1. Komitea katsoo, että tuottajajärjestöille on korvattava kaikki kuljetus-, lajittelu- ja pakkauskustannukset jaettaessa markkinoilta poistettuja tuotteita ilmaiseksi. 3. Erityistä 3.1. Ehdotus neuvoston asetukseksi (EY) hedelmä- ja vihannesalan yhteisestä markkinajärjestelystä annetun asetuksen (EY) N:o 2200/96 muuttamisesta ja oikaisemisesta 3.1.1. Asetuksen 11 artiklan 1 kohdan c alakohdan 3 alakohdan ensimmäinen luetelmakohta 3.1.1.1 Komitea esittää tekstin nykyisen sanamuodon säilyttämistä ennallaan. 3.1.1.2 Komitea hyväksyy muutoksen ainoastaan siinä tapauksessa, että tekstistä käy selvästi ilmi, ettei tuottaja myy järjestönsä ulkopuolella missään tapauksessa enempää kuin 25 % tilansa tuotannosta. 3.2. Ehdotus neuvoston asetukseksi (EY) tiettyjen sitrushedelmien tuottajien tukijärjestelmästä annetun asetuksen (EY) N:o 2202/96 muuttamisesta 3.2.1. Komitea kannattaa komission ehdotusta. 4. Päätelmät 4.1. Komitea kannattaa ehdotuksia, mikäli komissio ottaa huomioon edellä esitetyt näkökohdat. Bryssel 24. helmikuuta 1999. Talous- ja sosiaalikomitean puheenjohtaja Beatrice RANGONI MACHIAVELLI